Albina Mali
<s>Albina Mali – Hočevar (Vinica, kod Črnomlja, 12. septembar 1925. – 24. januar 2001), učesnica Narodnooslobodilačke borbe, društveno-politički radnik SR Slovenije i narodni heroj Jugoslavije.</s>

<s>Biografija 
Rođena je 12. septembra 1925. godine u Vinici kod Črnomlja, u radničkoj porodici.</s><s>U porodici je bilo osmero dece, otac joj je bio opančar, a majka radnica.</s><s>Kad je krenula u školu, živeli su u Črnomlju.</s><s>Kad je pohađala treći razred osnovne škole, otac joj se razboleo, pa su se preselili u Jurku Vas, gde joj je otac umro 1934. godine. od tada je i Albina počela da radi kako bi prehranila mnogobrojnu porodicu.</s><s>Isprva je radila u Vrhu pri Šmihelu, a nakon toga se posle dve godine preselila na Brezovo Rebro, odakle je išla u školu u Ajdovec.</s><s>Tu je živela kod porodice i konačno završila školu, kada je otprilike počeo i rat u Jugoslaviji 1941. godine.</s>

<s>Albina se uključila u Narodnooslobodilački pokret u leto 1941. godine.</s><s>Partijski aktivist Herman Heningman iz Dolenjskih Toplica poveravao joj je zadatke.</s><s>Održavala je vezu između Novog Mesta i Brezovog Rebra, gde je bio položaj aktivista i partizanski logor.</s><s>Decembra 1941. napustila je Brezovo Rebro i po Heningmanovom uputstvu zaposlila se u Novom Mestu.</s><s>U gostionici u kojoj je radila organizovala je punkt za vezu i, tokom tri meseca boravka u Novom Mestu, rasturala letke i održavala veze s kuririma koji su dolazili u grad.</s>

<s>Posle tri meseca u Novom Mestu, preselila se u Češču Vas kod majke.</s><s>Tu je bio punkt za vezu koju je Albina održavala između Novog Mesta, Češče Vasi, Brezovog rebra i Prečne.</s><s>Juna 1942, bila je izdana, pa se tada prebacila na Vrezovo Rebro u Joštvu zaštitnu četu Zapadnodolenjskog partizanskog odreda.</s><s>U tom je trenutku trajala italijanska ofanziva na oslobođenu partizansku teritoriju, pa se partizanska jedinica razdelila na više manjih grupa.</s><s>Nakon završetka ofanzive, grupe su se našle kod Podstenica i ponovno ujedinile u odred.</s><s>Albina je u Podstenicama avgusta 1942. godine bila primljena za članicu Saveza komunističke omladine Jugoslavije.</s><s>Decembra 1942. u DolenjskaDolenjskoj je postala borac Treće čete Trećeg bataljona Prve slovenačke brigade „Tone Tomšič“.</s><s>U brigadi je bila bolničarka, neko vreme u četi, a zatim u bataljonu, gde je bila i bataljonski sekretar SKOJ-a.</s>

<s>Učestvovala je u borbama 11. decembra 1942. u Ajdovcu i na Polici, 26. decembra 1942. kod Mirne i dva dana kasnije kod Trebinca, 3. januara 1943. u prostoru Zagorica-Čatež, 13. januara u Šentvidu kod Stične, 17. januara na Polici i ostalo.</s><s>Septembra 1942, bila je u Suvoj Krajini prvi puta ranjena, zatim 21. januara 1943. u borbi kod Zagorice, gde je brigada napala belogardističko uporište.</s><s>Dana 4. marta 1943. učestvovala je u bici kod Metlike, gde se brinula o ranjenicima.</s><s>Brigu o ranjenciima vodila je i tokom borbi kod Ambrusa 18. marta i u borbama kod Danama 25. marta 1943. godine.</s><s>Treći put bila je ranjena 15. septembra 1943. na Velikom Osolniku, tokom borbi za Turjak, kada je u njenoj blizini eksplodirala mina.</s><s>Oporavljala se u partizanskoj bolnici u Jelendolu, Kočevski rog, zatim u Črmošnjicama i odatle evakuisana na Žumberak.</s><s>Godine 1944. postala je članica Komunističke partije Jugoslavije.</s>

<s>Iz Žumberka je krajem 1944. otišla na područje Bele Krajine, gde je učestvovala u borbama koje je vodio Belokranjski partizanski odred.</s><s>Zatim je otišla u partijsku školu na Kočevskom rogu, gde je bila od maja do jula 1944. godine.</s><s>Kad je završila kurs u partijskoj školi, odletela je kao bolničarka s transportom ranjenika u Bari, Gravinu, zatim u Barletu, a novembra 1944. godine u Split.</s><s>Nalazila se u Osmom korpusu NOVJ kao bolničarka, a 14. januara 1945. premeštena je u dečiji dom u Novigrad.</s><s>Na kraju rata bila je stacionirana u Zadru i zatim u Trstu.</s>

<s>U prvim posleratnim godinama najpre je živela u Novom Mestu, a zatim na Pagu, u Poreču, Kobaridu, Ilirskoj Bistrici, a decembra 1955. godine nastanila se u Mariboru.</s><s>U Ljubljani je bila partijski sekretar na terenu Poljane, u Krškom i Mariboru članica Komiteta SK Slovenije i ostalo.</s>

<s>Umrla je 24. januara 2001. godine.</s>

<s>Nosilac je Partizanske spomenice 1941. i drugih jugoslovenskih odlikovanja.</s><s>Ordenom narodnog heroja odlikovana je 13. septembra 1953. godine.</s>

<s>Literatura</s>

<s></s>

<s>Jugoslavenski partizani
Slovenski komunisti
Omladina u Narodnooslobodilačkoj borbi
Društveno-politički radnici SR Slovenije
Žene narodni heroji
Nosioci Partizanske spomenice 1941.</s>

